
专' 讬讜住讬 讗讜诪专: 讗诐 讛讬讛 讛讝讘 专讜讻讘 注诇 讙讘讬 讘讛诪讛 讜讟诇讬转 诪讜谞讞转 转讞转讬讛, 讗诐 讛讬讛 专讜讻讘 注诇 讛住讜住 讛专讬 讛讜讗 诪讟诪讗 注诇 讬讚讬讜 (专讙诇讬讜 讛拽讚诪讬讜转), 砖讗诐 讛讟诇讬转 诪讜谞讞转 转讞转 讬讚讬 讛住讜住 讛专讬讛讬 讟诪讗讛, 讜讗讜诇诐 讗诐 讛讬转讛 诪讜谞讞转 转讞转 专讙诇讬讜 鈥� 讛专讬讛讬 讟讛讜专讛. 讜讗诐 讛讬讛 专讜讻讘 注诇 讛讞诪讜专 鈥� 讛专讬讛讜 诪讟诪讗 注诇 专讙诇讬讜 (讛讗讞讜专讬讜转), 砖讗诐 讛讟诇讬转 诪讜谞讞转 转讞转 专讙诇讬讜 讛专讬讛讬 讟诪讗讛, 讜讗讜诇诐 讗诐 讛讬转讛 诪讜谞讞转 转讞转 讬讚讬讜 鈥� 讛专讬讛讬 讟讛讜专讛. 讜讟注诐 讛讞讬诇讜拽: 诪砖讜诐 砖诪砖注谞转 讛住讜住 讘注讬拽专讛 注诇 讬讚讬讜, 讜砖诇 讛讞诪讜专 注诇 专讙诇讬讜. 讜讗诪讗讬 [讜诪讚讜注] 讘诪拽专讛 砖诪讜谞讞转 讛讟诇讬转 转讞转 专讙诇讬 讛住讜住 讗讜 讬讚讬 讛讞诪讜专 转讛讗 讟讛讜专讛? 讛讗 拽讗 诪住讬讬注 讘讛讚讬 讛讚讚讬 [讛诇讗 讛专讙诇讬诐 诪住讬讬注讜转 讗诇讜 诇讗诇讜]! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 讻讬 诪住讬讬注 讗讬谉 讘讜 诪诪砖. 讗诪专 专讘 讗砖讬: 讗祝 讗谞谉 谞诪讬 转谞讬谞讗 [讗谞讞谞讜 讙诐 讻谉 砖谞讬谞讜] 住讬讜注 诇讚讘专 讝讛 诪诪砖谞讛 讗讞专转. 砖砖谞讬谞讜, 专' 讗诇讬注讝专 讗讜诪专: 讻讛谉 砖讛讬讛 注讜诪讚 讘诪拽讚砖 讘讗讜驻谉 砖专讙诇讜 讗讞转 注诇 讛讻诇讬 讜专讙诇讜 讗讞转 注诇 讛专爪驻讛, 讗讜 专讙诇讜 讗讞转 注诇 讛讗讘谉 讜专讙诇讜 讗讞转 注诇 讛专爪驻讛, 讜注讘讚 讗讞转 诪注讘讜讚讜转 讻讛讜谞讛. 讜诪讗讞专专 讜拽讬讬诪转 讻讗谉 砖讗诇讛 讛讗诐 谞讞砖讬讘谞讜 讻讗讬诇讜 砖诇讗 注诪讚 讻诇诇 注诇 讛专爪驻讛 砖注讘讜讚转讜 驻住讜诇讛, 讗讜 砖诪讗 谞讞砖讬讘谞讜 讻注讜诪讚 注诇 讛专爪驻讛 讜注讘讜讚转讜 讻砖专讛, 注诇 讻谉 讛讚讬谉 讛讜讗 砖专讜讗讬谉 讻诇 砖讗讬诇讜 讬谞讟诇 讛讻诇讬 讜讻谉 讗诐 转讬谞讟诇 讛讗讘谉 讜讬讻讜诇 注讚讬讬谉 诇注诪讜讚 注诇 专讙诇讜 讗讞转 砖讛讬转讛 注诇 讛专爪驻讛 鈥� 注讘讜讚转讜 讻砖专讛, 讜讗诐 诇讗讜 [诇讗] 鈥� 注讘讜讚转讜 驻住讜诇讛.


讜砖讜讘 讬砖 诇砖讗讜诇 讜讗诪讗讬 [讜诪讚讜注] 讬讛讗 讻砖专? 讛讗 拽讗 [讛专讬 讛讜讗] 诪住讬讬注 讘讛讚讬 讛讚讚讬 [讘专讙诇 讗讞转 诇讗讞专转]! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 讻讬 诪住讬讬注 讗讬谉 讘讜 诪诪砖. 讗诪专 专讘讬谞讗: 讗祝 讗谞谉 谞诪讬 转谞讬谞讗 [讗谞讞谞讜 讙诐 讻谉 砖谞讬谞讜] 住讬讜注 诇讚讘专 讝讛 诪诪砖谞讛 讗讞专转. 砖砖谞讬谞讜 砖讻诇 注讘讜讚讜转 讛诪拽讚砖 讞讬讬讘讜转 诇讛讬注砖讜转 讘讬讚 讬诪讬谉 讚讜讜拽讗, 讗讘诇 讗诐 拽讬讘诇 讗转 讛讚诐 讘讬诪讬谉, 讜砖诪讗诇 诪住讬讬注转讜 鈥� 注讘讜讚转讜 讻砖专讛. 讜讗诪讗讬 [讜诪讚讜注] 转讛讗 注讘讜讚转讜 讻砖专讛, 讛讗 拽讗 [讛专讬 讛讜讗] 诪住讬讬注 讛讬讚 讛砖诪讗诇讬转 讘讛讚讬 讛讚讚讬 [讗诇讜 诇讗诇讜]! 讗诇讗 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 砖诪住讬讬注 讗讬谉 讘讜 诪诪砖. 讜诪住讻诪讬诐 讗转 讛专讗讬讜转 讛诇诇讜: 讗讻谉, 砖诪注 诪讬谞讛 [诇诪讚 诪诪谞讛].


讗 诪拽讜讚诐 砖谞讬谞讜 砖讗诪专 诪专 [讛讞讻诐] 砖讗诐 讝讛 讬讻讜诇 诇注讘讜专 讗转 讛注讘讬专讛 诇讘讚讜 讜讝讛 讬讻讜诇, 专' 诪讗讬专 诪讞讬讬讘. 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐 ] 砖讗诇讛 讝讜: 讛讗诐 讘注讬谞谉 [爪专讬讻讬诐 讗谞讜] 砖讬注讜专 诪诇讗讻讛 砖诇诪讛 诇讝讛 讜砖讬注讜专 诪诇讗讻讛 诇讝讛, 讗讜 讚讬诇诪讗 [砖诪讗] 讚讬 讘砖讬注讜专 讗讞讚 诇讻讜诇诐. 专讘 讞住讚讗 讜专讘 讛诪谞讜谞讗 谞讞诇拽讜 讘讚讘专; 讞讚 [讗讞讚 诪讛诐] 讗诪专 砖爪专讬讱 砖讬讛讗 讘诪诇讗讻讛 砖注讜砖讬诐 讻讚讬 砖讬注讜专 诇讝讛 讜砖讬注讜专 诇讝讛. 讜讞讚 [讜讗讞讚 诪讛诐] 讗诪专 砖讚讬 讘砖讬注讜专 讗讞讚 诇讻讜诇谉. 讗诪专 专讘 驻驻讗 诪砖诪讬讛 [诪砖诪讜] 砖诇 专讘讗 : 讗祝 讗谞谉 谞诪讬 转谞讬谞讗 [讗谞讜 讙诐 讻谉 砖谞讬谞讜] 讻砖讬讟讛 砖讚讬 讘砖讬注讜专 讗讞讚 诇讻讜诇诐 讘诪砖谞转 讝讘讬诐: 讛讬讛 讛讝讘 讬讜砖讘 注诇 讙讘讬 诪讟讛 讜讗专讘注 讟诇讬讜转 (讟诇讬转讜转) 转讞转 讗专讘注 专讙诇讬 讛诪讟讛 鈥� 讟诪讗讜转, 诪驻谞讬 砖讗讬谉 讬讻讜诇讛 讛诪讬讟讛 诇注诪讜讚 注诇 砖诇砖 专讙诇讬诐. 讜讗诪讗讬 [讜诪讚讜注] 讬讛讗 讟诪讗? 诇讬讘注讬 [砖讬爪讟专讻讜] 砖讬讛讗 讻讚讬 砖讬注讜专 讝讬讘讛 诇讝讛, 诇专讙诇 讝讜, 讜砖讬注讜专 讝讬讘讛 诇讝讛, 诇专讙诇 讝讜, 砖讻诇 讗专讘注 讛讟诇讬讜转 讬讬讟诪讗讜 专拽 讗诐 讬砖讘讜 讗专讘注 讝讘讬诐 注诇 讛诪讬讟讛! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 砖讻讚讬 诇讟诪讗 讗转 讛讟诇讬转讜转 讚讬 讘砖讬注讜专 讗讞讚 诇讻讜诇谉, 讜讗诐 诪转讞讬讬讘讬诐 砖谞讬讬诐 讘砖讜转驻讜转 讛专讬 讛诐 讞讬讬讘讬诐 讗驻讬诇讜 注诇 砖讬注讜专 讗讞讚.


讗诪专 专讘 谞讞诪谉 讘专 讬爪讞拽: 讗祝 讗谞谉 谞诪讬 转谞讬谞讗 [讗谞讞谞讜 讙诐 讻谉 砖谞讬谞讜] 住讬讜注 谞讜住祝 诇讚讘专 诪诪拽讜专 讗讞专: 爪讘讬 砖谞讻谞住 诇讘讬转, 讜谞注诇 讗讞讚 讘驻谞讬讜 讗转 讛讚诇转 讘砖讘转 鈥� 讞讬讬讘 诪砖讜诐 爪讚 讘砖讘转. 谞注诇讜 砖谞讬诐 鈥� 驻讟讜专讬谉. 诇讗 讬讻讜诇 讗讞讚 诇谞注讜诇 讚诇转 讝讜 诇讘讚讜, 讜谞注诇讜 砖谞讬诐 鈥� 讞讬讬讘讬诐. 讜讗诪讗讬 [讜诪讚讜注] 讞讬讬讘讬诐? 诇讬讘注讬 [砖讬爪讟专讻讜] 砖讬讛讗 讻讚讬 砖讬注讜专 爪讬讚讛 诇讝讛 讜砖讬注讜专 爪讬讚讛 诇讝讛! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 讛专讬 讝讛 讘讜讚讗讬 诪砖讜诐 砖讗谞讜 住讘讜专讬诐 砖砖讬注讜专 讗讞讚 讚讬 诇讻讜诇诐. 讗诪专 专讘讬谞讗: 讗祝 讗谞谉 谞诪讬 转谞讬谞讗 [讗谞讞谞讜 讙诐 讻谉 砖谞讬谞讜] 住讬讜注 谞讜住祝 诇讚讘专 诪诪讛 砖砖谞讬谞讜 讘诪拽讜专 讗讞专: 讛砖讜转驻讬谉 砖讙谞讘讜 讘讛诪讛 讜讟讘讞讜 讗讜转讛 鈥� 讞讬讬讘讬谉 诇砖诇诐 驻讬 讗专讘注 讗讜 讞诪砖, 讻讗诪讜专 讘转讜专讛. 讜讗诪讗讬 讞讬讬讘讬诐? 诇讬讘注讬 [砖讬爪讟专讻讜] 砖讬讛讗 讻讚讬 砖讬注讜专 讟讘讬讞讛 诇讝讛 讜砖讬注讜专 讟讘讬讞讛 诇讝讛! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 砖讚讬 讘砖讬注讜专 讗讞讚 诇讻讜诇诐?


讜讗诪专 专讘 讗砖讬: 讗祝 讗谞谉 谞诪讬 转谞讬谞讗 [讗谞讞谞讜 讙诐 讻谉 砖谞讬谞讜] 住讬讜注 谞讜住祝 诇讚讘专 诪诪讛 砖砖谞讬谞讜 诪注讬谉 讝讛: 砖谞讬诐 砖讛讜爪讬讗讜 讘砖讘转 拽谞讛 砖诇 讙专讚讬 (讗讜专讙) 鈥� 讞讬讬讘讬谉. 讜讗诪讗讬 讞讬讬讘讬诐? 诇讬讘注讬 [砖讬爪讟专讻讜] 砖讬讛讗 讻讚讬 砖讬注讜专 讛讜爪讗讛 诇讝讛 讜砖讬注讜专 讛讜爪讗讛 诇讝讛! 诇讗讜 [讛讗诐 诇讗] 诪砖讜诐 讚讗诪专讬谞谉 [砖讗谞讜 讗讜诪专讬诐] 砖讬注讜专 讗讞讚 诇讻讜诇诐? 讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘讗 诇专讘 讗砖讬: 诪讻讗谉 讗讬谉 专讗讬讬讛, 讚讬诇诪讗 讚讗讬转 讘讬讛 [砖诪讗 砖讬砖 讘讜 讘拽谞讛] 讻讚讬 砖讬注讜专 讛专讗讜讬 诇讘砖诇 讘讜 讘讬爪讛 拽诇讛 诇讝讛 讜讘讬爪讛 拽诇讛 诇讝讛, 砖讛讜讗 讛砖讬注讜专 诇讛讜爪讗转 注抓 讘砖讘转! 注谞讛 诇讜: 讗诐 讻谉, 诇讬砖诪注讬谞谉 [砖讬砖诪讬注谞讜] 讘拽谞讛 讚注诇诪讗 [住转诐], 诪讗讬 砖谞讗 讚讙专讚讬 [讜诪讛 砖讜谞讛 讝讛 砖砖谞讬谞讜 讘拽谞讛 砖诇 讗讜专讙]? 讗诇讗 讜讚讗讬 谞转讻讜讜谞讜 诇拽谞讛 讻讝讛 砖讛讜讗 讬讞讬讚讛 诇注爪诪讜. 讜砖讜讘 讚讜讞讛 专讘 讗讞讗: 讜讚讬诇诪讗 讚讗讬转 讘讬讛 [讜砖诪讗 砖讬砖 讘讜 讘拽谞讛 讝讛] 讙讜讚诇 诪住驻讬拽 讻讚讬 诇讗专讜讙 诪驻讛 诇讝讛 讜讻讚讬 诇讗专讜讙 诪驻讛 诇讝讛 砖讛讜讗 砖讬注讜专 讞砖讜讘 诇砖谞讬讬诐, 讗诇讗, 诪讛讗 诇讬讻讗 诇诪砖诪注 诪讬谞讛 [诪诪砖谞讛 讝讜 讗讬谉 诇诇诪讜讚 诪诪谞讛 讚讘专 诇注谞讬谉 讝讛].


转谞讬 转谞讗 拽诪讬讛 [砖谞讛 讞讜讝专 讛诪砖谞讬讜转 诇驻谞讬] 专讘 谞讞诪谉: 砖谞讬诐 砖讛讜爪讬讗讜 讘砖讘转 拽谞讛 砖诇 讙专讚讬 鈥� 驻讟讜专讬谉, 讜专' 砖诪注讜谉 诪讞讬讬讘. 讜转讛讛 专讘 谞讞诪谉: 讻诇驻讬 诇讬讬讗 [诇讗谉 讗转讛 驻讜谞讛]?! 讛专讬 讝讛 诪诪砖 讛讬驻讱 住讘专讜转讬讛诐! 讗诇讗 讗讬诪讗 [讗诪讜专, 转拽谉 讗转 讛讘专讬讬转讗]: 讞讬讬讘讬谉, 讜专' 砖诪注讜谉 驻讜讟专.


讘 诪砖谞讛 讛诪讜爪讬讗 讘砖讘转 讗讜讻诇讬谉 驻讞讜转 诪讻砖讬注讜专 讘讻诇讬 鈥� 驻讟讜专 讗祝 注诇 讛讜爪讗转 讛讻诇讬, 砖讛讻诇讬 讟驻诇讛 诇讗讜讻诇 砖诪讜爪讬讗 讘讜. 讜讻讬讜谉 砖讗讬谞讜 诪转讞讬讬讘 注诇 讛讗讜讻诇 讗讬谞讜 诪转讞讬讬讘 讗祝 注诇 讛讻诇讬. 讜讻谉 讛诪讜爪讬讗 讗转 讛讗讚诐 讛讞讬 讘诪讟讛 鈥� 驻讟讜专 讗祝 注诇 讛诪讟讛, 砖讛诪讟讛 讟驻诇讛 诇讜. 讛诪讜爪讬讗 讗转 讛诪转 讘诪讟讛 鈥� 讞讬讬讘. 讜讻谉 讛诪讜爪讬讗 讻讝讬转 诪谉 讛诪转 讜讻谉 讻讝讬转 诪谉 讛谞讘诇讛 讜讻谉 讻注讚砖讛 诪谉 讛砖专抓 砖讛诐 讛砖讬注讜专讬诐 讛拽讟谞讬诐 讘讬讜转专 砖讞诇讜转 注诇讬讛诐 讟讜诪讗讜转 讗诇讛 鈥� 讞讬讬讘, 讜专' 砖诪注讜谉 驻讜讟专, 砖诇砖讬讟转讜 诪诇讗讻讛 砖讗讬谞讛 谞注砖讬转 诇爪讜专讱 注爪诪讛, 讗讬谉 讞讬讬讘讬诐 注诇讬讛, 讜讗讬谉 讗讬砖 诪讜爪讬讗 讗转 讛谞讘讬诇讛 讗讜 讗转 讛诪转 讗诇讗 讻讚讬 诇讛讬驻讟专 诪讛诐, 讜诇讗 诇爪专讻讜.


讙 讙诪专讗 转谞讜 专讘谞谉 [砖谞讜 讞讻诪讬诐] 讘讘专讬讬转讗: 讛诪讜爪讬讗 讘砖讘转 讗讜讻诇讬谉 讻砖讬注讜专, 讗诐 讛讜爪讬讗诐 讘讻诇讬 鈥� 讞讬讬讘 注诇 讛讗讜讻诇讬谉, 讜驻讟讜专 注诇 讛讻诇讬. 讜讗诐 讛讬讛 讗讜转讜 讛讻诇讬 爪专讬讱 诇讜 诇讛砖转诪砖 讘讜 诇诪讟专讛 讗讞专转 鈥� 讞讬讬讘 讗祝 注诇 讛讻诇讬. 讜转诪讛讬诐 注诇 讛讛诇讻讛 讛砖谞讬讛: 讛讗诐 砖诪注 诪讬谞讛 [诇诪讚 诪诪谞讛] 诪讛诇讻讛 讝讜 砖讛讗讜讻诇 砖谞讬 讝讬转讬 讞诇讘 讘讛注诇诐 讗讞讚 讞讬讬讘 砖转讬诐? 讜讛专讬 讛诪讜爪讬讗 讻诇讬 讜讗讜讻诇 讘转讜讻讜 注讜砖讛 砖谞讬 驻专讟讬诐 砖诇 诪诇讗讻讛 讗讞转, 诪诇讗讻转 讛讜爪讗讛, 讜诪讚讜注 讬讛讗 讞讬讬讘 砖转讬讬诐? 讗诪专 专讘 砖砖转: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 讻讙讜谉

